Diari Oficial de la Generalitat Valenciana


Sumari del DOGV 3493, del 12-05-1999 (1999/4299)

Informació pública de la convocatòria d'assemblea general ordinària.
--------------------------------------------------------------------

### Dades del document

Número de DOGV
:   3493

Data del DOGV
:   12-05-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/4299


Organisme emissor
:   Caixa d'Estalvis de València, Castelló i Alacant, Bancaixa

Tipus de document
:   Anunci

Informació pública de la convocatòria d'assemblea general ordinària. [1999/M4299]
  
El Consell d'Administració, en sessió ordinària celebrada el 28 d'abril de 1999, va adoptar l'acord de convocar assemblea general ordinària de la Caixa d'Estalvis de València, Castelló i Alacant, Bancaixa, per al dijous dia 17 de juny de 1999, la qual tindrà lloc al saló d'actes de la seu social de l'entitat, carrer dels Cavallers, número 2 (accés pel carrer de Cervantes, número 26), de Castelló de la Plana, a les 19.00 hores en primera convocatòria. Cas que no s'hi arribe al quòrum d'assistència establit a l'article 30 dels Estatuts, tindrà lloc en una segona convocatòria per al mateix dia i el mateix lloc, a les 20.00 hores.
  
L'assemblea es desenvoluparà d'acord amb el següent ordre del dia:
  
1. Constitució de l'assemblea general.
  
2. Intervenció del president.
  
3. Intervenció del director general.
  
4. Informe de la Comissió de Control.
  
5. Propostes del Consell d'Administració. Examen i aprovació, si fa al cas, de:
  
5.1. L'informe de gestió, els comptes anuals (balanç, compte de pèrdues i guanys i memòria), tant individuals com consolidats, com també de la gestió del Consell d'Administració i l'aplicació de resultats, tot referit a l'exercici 1998.
  
5.2. Obra beneficosocial:
  
- Gestió i liquidació del pressupost de l'exercici 1998.
  
- Pressupost per al de 1999.
  
- Modificació Estatuts de la Fundació Caixa Castelló.
  
5.3. Límit emissió d'actius financers.
  
5.4. Nomenament d'auditors externs.
  
5.5. Escissió parcial del negoci bancari de Sindicato de Banqueros de Barcelona, SA:
  
5.5.1. Informar, si és procedent, sobre les modificacions patrimonials importants posteriors al projecte d'escissió.
  
5.5.2. Projecte d'escissió parcial impròpia; escissió parcial i balanç d'escissió del negoci bancari de Sindicato de Banqueros de Barcelona, SA, amb domicili a Barcelona, carrer de Roger de Llúria, número 48, i inscrita al Registre Mercantil de Barcelona, tom 10815, full B-6282, en favor de la Caixa d'Estalvis de València, Castelló i Alacant, Bancaixa, amb domicili a Castelló de la Plana, carrer dels Cavallers, número 2, i inscrita al Registre Mercantil de Castelló, tom 532, full CS-2749. Sol·licitud d'obtenció del règim fiscal especial per a estes operacions i delegació de facultats.
  
6. Precs i preguntes.
  
7. Aprovació de l'acta de la sessió per qualsevol dels mitjans previstos en la llei.
  
Els consellers generals que ho desitgen podran consultar en el domicili social, a Castelló de la Plana, carrer dels Cavallers, número 2, i en les dependències de l'entitat, a València, carrer del Pintor Sorolla, número 8, i a Alacant, carrer de Sant Ferran, números 35-37, els documents sotmesos a aprovació, als efectes del seu examen i estudi previ.
  
Amb referència al punt 5.5. de l'ordre del dia, es fa constar que les operacions efectuades per la unitat econòmica que s'escindix de Sindicato de Banqueros de Barcelona, SA, s'entendran realitzades per la Caixa d'Estalvis de València, Castelló i Alacant, Bancaixa, a efectes comptables, a partir de l'1 de gener de 1999. Igualment, es fa constar que no s'hi atorgaran drets especials ni cap avantatge a cap persona o entitat a què es referix l'article 235 de la Llei de Societats Anònimes, que no s'extingix la personalitat jurídica de Sindicato de Banqueros de Barcelona, SA i que no es produirà repartiment o canvi d'accions. Així mateix, es fa constar el dret que assistix a les persones indicades en els articles 238 i 240 de la Llei de Societats Anònimes a examinar, al domicili social i a les dependències abans mencionades, la documentació a què es referix l'article 238 de la citada llei o a obtindre l'entrega o l'enviament gratuït del text íntegre de la dita documentació.
  
València, 12 de maig de 1999.- El president del Consell d'Administració: Julio de Miguel Aynat.